नीरजा भनोट
नीरजा भनोट (, 7 सितंबर 1963- 5 सितंबर 1986) मुंबई में पैन ऍम एयरलाइन्स () की विमान परिचारिका थीं। 5 सितंबर 1986 के मुम्बई से न्यूयॉर्क जा रहे पैन एम फ्लाइट 73 के अपहृत विमान में यात्रियों की सहायता एवं सुरक्षा करते हुए वे आतंकवादियों की गोलियों का शिकार हो गईं थीं। उनकी बहादुरी के लिये मरणोपरांत उन्हें भारत सरकार ने शान्ति काल के अपने सर्वोच्च वीरता पुरस्कार अशोक चक्र से सम्मानित किया और साथ ही पाकिस्तान सरकार और अमरीकी सरकार ने भी उन्हें इस वीरता के लिये सम्मानित किया है।
नफीसा जोसेफ
जोसेफ ने 29 जुलाई 2004 को मुंबई स्थित अपने फ्लैट में फांसी लगा ली। कुछ ही सप्ताह में उनका विवाह व्यवसायी गौतम खंडूजा के साथ होना था। उनके माता-पिता के अनुसार, जोसेफ ने यह कदम इसलिए उठाया क्योंकि उनकी शादी टूट गयी थी। इसका कारण था कि जोसेफ को यह पता चला कि खंडूजा अभी तक शादीशुदा है, हालांकि उसने यह बताया था कि वह दो साल से तलाक शुदा था। पूछे जाने पर, खंडूजा ने अपने वैवाहिक जीवन के बारे में सवालों के जवाब देने से इनकार कर दिया या तलाक के वे कागजात प्रस्तुत नहीं किए जो उसने दावा किया था कि उसने दायर किए हैं। इसके बजाय, उस समय के प्रेस रिपोर्टों में कहा गया कि उसने उन्हें ब्लैकमेल करने की धमकी दी, शायद नफीसा द्वारा उसकी पत्नी से मुलाक़ात करने की धमकी के बाद ऐसा हुआ।